CELEX: 62012CA0595
Language: hu
Date: 2014-03-06 00:00:00
Title: C-595/12. sz. ügy: A Bíróság (első tanács) 2014. március 6-i ítélete (a Tribunale amministrativo regionale per il Lazio [Olaszország] előzetes döntéshozatal iránti kérelme) – Loredana Napoli kontra Ministero della Giustizia – Dipartimento dell’Amministrazione penitenziaria (Előzetes döntéshozatal iránti kérelem — Szociálpolitika — 2006/54/EK irányelv — A férfiak és a nők közötti egyenlő bánásmód a foglalkoztatás és munkavégzés területén — Tisztviselői jogállás megszerzésére irányuló képzés — Elhúzódó távollét miatti kizárás — Szülési szabadság miatti távollét)

28.4.2014   
            
            
               HU
            
            
               Az Európai Unió Hivatalos Lapja
            
            
               C 129/5
            
         A Bíróság (első tanács) 2014. március 6-i ítélete (a Tribunale amministrativo regionale per il Lazio [Olaszország] előzetes döntéshozatal iránti kérelme) – Loredana Napoli kontra Ministero della Giustizia – Dipartimento dell’Amministrazione penitenziaria
   (C-595/12. sz. ügy) (1)
   
   ((Előzetes döntéshozatal iránti kérelem - Szociálpolitika - 2006/54/EK irányelv - A férfiak és a nők közötti egyenlő bánásmód a foglalkoztatás és munkavégzés területén - Tisztviselői jogállás megszerzésére irányuló képzés - Elhúzódó távollét miatti kizárás - Szülési szabadság miatti távollét))
   2014/C 129/05
   Az eljárás nyelve: olasz
   
      A kérdést előterjesztő bíróság
   
   Tribunale amministrativo regionale per il Lazio
   
      Az alapeljárás felei
   
   
      Felperes: Loredana Napoli
   
      Alperes: Ministero della Giustizia – Dipartimento dell’Amministrazione penitenziaria
   
      Tárgy
   
   Előzetes döntéshozatal iránti kérelem – Tribunale amministrativo regionale per il Lazio – A férfiak és nők közötti esélyegyenlőség és egyenlő bánásmód elvének a foglalkoztatás és munkavégzés területén történő megvalósításáról szóló, 2006. július 5-i 2006/54/EK európai parlamenti és tanácsi irányelv (HL L 204., 23. o.) 2. cikke (2) bekezdése c) pontjának, 14. cikke (2) bekezdésének és 15. cikkének értelmezése – Közvetlen hatály – Tisztviselői jogállás megszerzésére irányuló képzés – Olyan nemzeti szabályozás, amely egymást követő harminc napot meghaladó, igazolt távollét esetén a képzésből való kizárást és következő képzésre való beiratkozást ír elő – Szülési szabadság miatti távollét.
   
      Rendelkező rész
   
   
               1)
            
            
               A férfiak és nők közötti esélyegyenlőség és egyenlő bánásmód elvének a foglalkoztatás és munkavégzés területén történő megvalósításáról szóló, 2006. július 5-i 2006/54/EK európai parlamenti és tanácsi irányelv 15. cikkét úgy kell értelmezni, hogy azzal ellentétes az olyan nemzeti szabályozás, amely közérdekkel kapcsolatos indokokból kizár valamely szülési szabadságon lévő nőt egy olyan, a munkájának szerves részét képező szakmai képzésről, amely kötelező ahhoz, hogy tisztviselői álláshelyre végleges kinevezést kaphasson, valamint ahhoz, hogy munkafeltételei javulhassanak, ugyanakkor e szabályozás biztosítja számára a következő szervezett képzésen való részvétel jogát, amelynek időpontja azonban bizonytalan.
            
         
               2)
            
            
               A 2006/54 irányelv 14. cikkének (2) bekezdése nem alkalmazható az alapügyben szereplőhöz hasonló olyan nemzeti szabályozásra, amely nem tart fenn ugyan valamely meghatározott tevékenységet kizárólag a férfi munkavállalók számára, azonban késlelteti azon női munkavállalók e tevékenységhez való hozzáférését, akik kötelező szülési szabadság miatt nem részesülhettek teljes szakmai képzésben.
            
         
               3)
            
            
               A 2006/54 irányelv 14. cikke (1) bekezdésének c) pontjában és 15. cikkében szereplő rendelkezések kellően egyértelműek, pontosak és feltétel nélküliek ahhoz, hogy közvetlen hatályt válthassanak ki.
            
         
      (1)  HL C 86., 2013.3.23.